b'\n_START_ARTICLE_\nVr\xc3\xa5 Valgmenighedskirke\n_START_PARAGRAPH_\nVr\xc3\xa5 Valgmenighedskirke er en valgmenighedskirke i Vr\xc3\xa5, opf\xc3\xb8rt i 1900 efter tegninger af arkitekt Vejby Christensen. Kirken blev indviet 16. september 1900 og udvidet i 1918 af arkitekt Charles Jensen._NEWLINE_Kirken best\xc3\xa5r nu af skib med to brede korarme samt kor mod \xc3\xb8st, alt af hvidkalkede mursten med kalkstensfriser, sokkel af granit. Over vestenden, hvor indgangen er, sidder et rytterspir med klokke._NEWLINE_Alterbillede er af Agnes Smidt, (1874-1952) (Det forestiller en af de kloge jomfruer, billedet er sk\xc3\xa6nket af l\xc3\xa6ge Nikolaj Tuxen, Br\xc3\xb8nderslev, og det h\xc3\xa6nger nu p\xc3\xa5 skibets nordv\xc3\xa6g). P\xc3\xa5 alteret st\xc3\xa5r en syvarmet lysestage, en kopi af den, som blev sk\xc3\xa6nket Grundtvig ved hans 50-\xc3\xa5rs jubil\xc3\xa6um. Kirkeg\xc3\xa5rden indviedes i 1913. Her er begravet h\xc3\xb8jskoleforstander J\xc3\xb8rgen Terkelsen (d\xc3\xb8d 1931), landbrugsskoleforstander J. M\xc3\xb8ller N\xc3\xb8rgaard (d\xc3\xb8d 1946) og politikeren forfatter Thomas Larsen (d\xc3\xb8d 1944).'